**FS Charles Martel** oli 1800-luvun lopulla valmistettu Ranskan laivaston pre-dreadnought-taistelulaiva. Alus kuului viiden toisiaan muistuttavan aluksen ryhmään, joka tilattiin Britannian kuninkaallisen laivaston tilattua Royal Sovereign -luokan.

Valmistus
---------

Alus tilattiin Brestin laivastontelakalta ja sen köli laskettiin huhtikuussa 1891. Alus laskettiin vesille elokuussa 1893 ja se otettiin palvelukseen kesäkuussa 1897.

Palvelus
--------

Alus sijoitettiin palvelukseen otettaessa Välimeren laivueeseen. Aluksesta tuli vuonna 1900 laivueen 2. viirikön komentajan kontra-amiraali Roustan'n lippulaiva. Välimeren laivue osallistui kesä-heinäkuussa 1900 yhdessä pohjoisen laivueen purjehduksen, jonka päätteeksi pidettiin heinäkuun lopulla laivastokatselmus Cherbourgissa. Vuoden 1901 sotaharjoituksissa alukseen osui sukellusvene *Gustave Zédén* laukaisema harjoitustorpedo, mikä aiheutti suurta kohua lehdistössä.

Alus siirrettiin 1903 reservilaivueeseen kolmen taistelulaivan ja kolmen panssariristeilijän kanssa, joten se ei osallistunut vuoden heinä-elokuun sotaharjoitukseen. Alus oli reservilaivueessa, joka nimettiin vuonna 1906 uudelleen 2. laivueeksi. Alus kuului kontra-amiraali Germinet johtamaan laivueen 2. viirikköön. Alus oli pääosan vuotta varustettuna ainoastaan minimimiehistöllä ollen vain kolme kuukautta vuodessa täysin miehitettynä.

Ensimmäisen maailmansodan alkaessa alus makasi ankkurissa Brestissä yhdessä *Carnot'n* kanssa. Kumpikin alus oli määrä palauttaa palvelukseen, mutta se viivästyi Normandie-luokan taistelulaivojen varatessa telakat. Alus poistettiin alusluettelosta vuonna 1922 ja se myytiin romutettavaksi vielä samana vuonna.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:French battleship Charles Martel

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **FS Charles Martel (1893)**.
* Gardiner, Robert (toim.): *Conway's All the World's Fighting Ships 1860–1905*. Lontoo, Englanti: Conway Maritime Press, 2002. ISBN 0-85177-133-5. (englanniksi)
* Gardiner Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)

### Viitteet

1. ↑  Gardiner, Robert s. 293


|  |  |  |  |
| --- | --- | --- | --- |
|  | Edeltäjä:***Brennus*** | **Ranskan laivaston taistelulaivaluokat** | Seuraaja:***Carnot*** |

Ranskan laivaston alusluokat I maailmansodassa

|  |  |
| --- | --- |
| Dreadnought-taistelulaivat | Courbet • Bretagne • NormandieX • LyonX |
| Predreadnought-taistelulaivat | BrennusS • Charles MartelS • CarnotS • JauréguiberryS • MassénaS • BouvetS • Charlemagne • Henri IVS • SuffrenS • République • Liberté • Danton |
| Panssariristeilijät | Dupuy de LômeS • Amiral Charner • PothuauS • Jeanne d’ArcS • Gueydon • Dupleix • Gloire • Léon Gambetta • Jules MicheletS • Ernest RenanS • Edgar Quinet |
| Panssarikansiristeilijät | Amiral CécilleS • Forbin • Troude • Linois • Friant • Descartes • D’Assas • D’EntrecasteauxS • GuichenS • ChâteaurenaultS • D’Estrées • Jurien de la GravièreS |
| Hävittäjät | Durandal • Framée • Rochefortais • Arquebuse • Claymore • Branlebas • Spahi • Voltigeur • Chasseur • Bouclier • Bisson • Enseigne Roux • Enseigne GaboldeS • Aventurier • Arabe |
| Sukellusveneet | Sirène • Aigrette • Oméga • Émeraude-luokka • Circé • Pluviôse • Brumaire |
| Vesilentokoneiden emälaivat | FoudreS |

|  |
| --- |
| X peruutettu • S yksittäinen alus |